84 
1 
Nepenthe^e sunt Begoniaceis et Saurureis analogae, Droseraceis 
forsan affinitate proximae, formam iisdem constituentes in- 
feriorem, diclinem, perigonio simplici instructam, floribus- 
(lue tetrameris diversam. (Tab. Vlll. fig. 4-5.) 
De affinitate Nepenthearum vix certam opinionem fovent Systematici. 
Linnaeo et Ant. de Jussieu Nepenthes fuit planta omnino incerta affinita- 
ti.s. Robertus Brown in vicinia Asarinearum disponendam credidit. Ad. 
Brongniart Cytinearum immo familia adnumerandam indicavit. Affinitatem 
ita determinatam plurimi systematici agnoverunt, donec ultimo tempore 
Adr. de Jussieu Nepentheas ad Cucurbitacearum viciniam juxta Pangiaceas; 
Lindley vero, de loco in systemate dubius, in contubernium Euphorbiacea- 
rum Nepentheas amandavit. Grisebach denique opinionem, quodam loco a 
Lindley expressam, de affinitate cum Droseraceis amplexus est. 
Nititur opinio Systematicorum de affinitate cum Cytineis et Aristolo- 
chieis tum staminum coalitione, tum habitu et perigonii quadam similitu- 
dine. Quo autem jure illis adpropinquatur, eodem fere Menispermaceis 
aut Lardizabaleis adproximare liceret. In utroque ordine habemus flores 
diclines, eundem habitum, et stamina in columnam coalita, iisdem Nepen- 
this alicjuando simillima (Anamirta). Haud tamen ideo has plantas affines 
agnoscere vellem. Vix majori jure Aristolochieas et Nepentheas proxime 
ponendas puto. Cum Euphorbiaceis et Pangiaceis floribus diclinibus, vix 
aliis characteribus conveniunt. Ab omnibus differunt gemmularum et se- 
minum fabrica peculiari; et hanc in affinitate dijudicanda si non maximi 
tamen magni momenti considerandam esse, mihi videtur certum. 
Me judice Nepeutheae ex una parte Begoniaceas, ex altera Drosera- 
ceas proxime tangunt. Ut stamina centrum floris masculi Begonias occu- 
pant, ita in Nepenthe. Si stipulas Begoniae in pyxidem coalitas fingeremus, 
habitum ab illo Nepenthis iioii prorsus alienum haberemus. Stipulas Be- 
goniae loco folii alterius Melastomacearum esse, de his loquens indicavi; 
folia vero juxta basin inflata, in nonnullis Melastomaceis obvenientia, quan- 
dam pyxidum analogiam hoc modo indicarent. Germen subliberum et nu- 
merum quaternarium partium floris in Melastomaceis nonnullis quoque ha- 
bemus. Tota fabrica germinis interioris, gemmulae numerosissimae, testa 
laxe cellulosa in appendices saepe producta, his omnibus eadem *). At 
Begoniaceae et Melastomacem exalbuminosae videntur, Nepentheae albumi- 
nosae; hac ductus differentia, Nepentheas seriei illis proximae albuminosae, 
cui praeterea Droseraceas et Pyrolaceas adnumero, membra existimo. 
Affinitatem cum Droseraceis sequentibus comprobatam vellem. Me- 
lastomaceas et Hydrangeaceas, Hydrangeaceas et Saxifrageas, Saxifrageas 
et Droseraceas esse affinitate proximas aut jam agnoscunt systematici, aut, 
! 
*) Animadvertendum videtur quod gemmulae nec in Begoniaceis, nec 
in Nepentheis longitudinaliter seriatae sint, sed numerosissimae in facie pla- 
centarum proveniant; quin immo in pariete externo nonnullae natae ad- 
pareant. 
4 
